open-index/open-wikipedia-markdown huggingface dataset:
শাহীন সামাদ

**শাহীন সামাদ** (জন্ম ২৭ ডিসেম্বর, ১৯৫২) হলেন একজন স্বনামধন্য বাংলাদেশী নজরুলগীতি শিল্পী। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করেন।

## প্রাথমিক জীবন
শাহীন সামাদ ১৯৫২ সালের ২৭ ডিসেম্বর তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলায় জন্মগ্রহণ করেন। তার পিতা সামসুল হুদা এবং মাতা শামসুন নাহার রহিমা খাতুন। তার শৈশবের বেশিরভাগ সময় কাটে পশ্চিমবঙ্গের জলপাইগুড়ি জেলায়। তিনি ঢাকায় রাম গোপাল, ওস্তাদ ফজলুল হক মিয়া, সনজীদা খাতুন এবং ওস্তাদ ফুল মোহাম্মদের কাছ থেকে সঙ্গীতের তালিম গ্রহণ করেন। ১৯৬৬ সালে ১৩ বছর বয়সে তিনি ছায়ানটে ভর্তি হন। সেই বছর তার বাবা মারা যান। সেখানে লুতফর রহমান, সোহরাব হোসেন ও অঞ্জলি রায় তার শিক্ষক ছিলেন। ১৯৭৪ সালে তিনি লন্ডন চলে যান। লন্ডন থেকে ফিরে এসে তিনি সুধীন দাশ এর কাছ থেকে গানের তালিম নেন।

## কর্মজীবন
শাহীন সামাদ ১৯৭১ সালে বাংলাদেশের স্বাধীনতা যুদ্ধ চলাকালীন স্বাধীন বাংলা বেতার কেন্দ্রের একজন শিল্পী ছিলেন। তিনি ৩৬টি দেশাত্মবোধক গানে কণ্ঠ দিয়েছেন। এর মধ্যে উল্লেখযোগ্য হল "তীর হারা এই ঢেউয়ের সাগর", "মোরা একটি ফুলকে বাঁচাবো বলে যুদ্ধ করি", "রক্তের প্রতিশোধ রক্তেই নেব আমরা"। এছাড়া এ সময়ে তিনি সাংস্কৃতিক গোষ্ঠী "বাংলাদেশ মুক্তি সংগ্রামী শিল্পী সংস্থা"য় যোগ দেন। তারা বিভিন্ন রিফিউজি ক্যাম্পে এবং মুক্ত অঞ্চল এলাকায় ঘুরে ঘুরে মুক্তিযোদ্ধাদের ও সাধারণ মানুষকে যুদ্ধে উদ্বুদ্ধ করার লক্ষ্যে দেশাত্মবোধক গান পরিবেশন করতেন, পুতুল খেলা ও মঞ্চ নাটকের আয়োজন করতেন।

২০১৬ সালে তার চারটি গানের অ্যালবাম প্রকাশিত হয়। *আল্লাহকে যে পাইতে চায়* ও *দূর আজানের মধূর ধ্বনি* অ্যালবাম দুটি হামদ-নাত বিষয়ক; *নানা বর্ণের গান* অ্যালবামে রয়েছে পঞ্চকবির গান; এবং *অন্তরে তুমি* অ্যালবাম নজরুলগীতি দিয়ে সাজানো হয়েছে।

## ব্যক্তিগত জীবন
শাহীন সামাদ হাবিব উস সামাদের সাথে বিবাহবন্ধনে আবদ্ধ হন।

## জনপ্রিয় সংস্কৃতিতে
১৯৯৫ সালে তারেক মাসুদ ও ক্যাথরিন মাসুদ পরিচালিত *[[মুক্তির গান]]* প্রামাণ্য চলচ্চিত্রে শাহীন সামাদ অংশগ্রহণ করেন।

## ডিস্কোগ্রাফি
* *নহে নহে প্রিয়*, নজরুলগীতি
* *নিশি রাত*
* *সন্ধ্যাতারা* (২০০৯, নজরুলগীতি)
* *অভিসার*, নজরুলগীতি
* *মোহাব্বাত মে এয় ক্যায়া*
* *আল্লাহকে যে পাইতে চায়* (২০১৬, হামদ-নাত)
* *দূর আজানের মধূর ধ্বনি* (২০১৬, হামদ-নাত)
* *নানা বর্ণের গান* (২০১৬, পঞ্চকবির গান)
* *অন্তরে তুমি* (২০১৬, নজরুলগীতি)

## পুরস্কার ও সম্মাননা
* শিল্পকলায় একুশে পদক (২০১৬)
* সিটিসেল-চ্যানেল আই মিউজিক অ্যাওয়ার্ডস
* বাংলাদেশ মহিলা পরিষদ পুরস্কার (২০০৯)
* ৯ম উত্তর আমেরিকা নজরুল সম্মেলন পুরস্কার (২০০৪)
* বিচারপতি আবু সাঈদ চৌধুরী পুরস্কার (২০০২)
* সেতুবন্ধন পুরস্কার (২০০১)
* আমরা সূর্যমুখী পুরস্কার (২০০০)
* জাতীয় প্রেস ক্লাব পুরস্কার (২০০০)
* পৌষ মেলা পুরস্কার (২০০০)
* বাংলাদেশ ডেপুটি হাই কমিশনার পুরস্কার (১৯৯৯)
* বাংলাদেশ মানবাধিকার ফাউন্ডেশন পুরস্কার (১৯৯৮)
* শ্যামলীর রোটারি ক্লাব পুরস্কার (১৯৯৭)
* দিলিপ কুমার রায় শতবর্ষ পুরস্কার (১৯৯৭)

## তথ্যসূত্র

## বহিঃসংযোগ
* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:একুশে পদক বিজয়ী
বিষয়শ্রেণী:কুষ্টিয়ার সঙ্গীতজ্ঞ
যিশুর পুনরুত্থান

থাম্ব|
**যিশুর পুনরুত্থান** হলো যিশুকে পবিত্র ক্রুশে মৃত্যুদণ্ড কার্যকরের পরবর্তীতে তাঁর নবজীবন লাভ সংক্রান্ত খ্রিস্টধর্মীয় বিশ্বাস। এটি খ্রিস্টীয় বিশ্বাসের মৌলিক ধর্মতত্ত্ব এবং খ্রিস্টান হবার মূল বিশ্বাসের সাথে ওতোপ্রোতভাবে জড়িত। বলা হয়ে থাকেঃ ' তিনি (যিশু) তৃতীয় দিনে উত্থিত হন যেমনটি বলা আছে পবিত্র ধর্মগ্রন্থসমূহে।'

## ধর্মীয় দৃষ্টিকোণ
নতুন নিয়মে (New Testament) বর্ণিত ঘটনাপ্রবাহ অনুযায়ী, রোমানরা যিশুকে ক্রুশবিদ্ধ করার পরে, যিশুর দেহে মলম লাগানো হয় এবং জোসেফ নামে এক ব্যক্তি তাকে একটি নতুন সমাধিতে কবরস্থ করেন। কিন্তু ঈশ্বর (পিতা) তাকে সেখান থেকে মৃত অবস্থা থেকে পুনরুত্থিত করেন। পুনরুত্থান লাভের পর চল্লিশ দিনব্যাপী যিশু তার বহু শিষ্যের সাথে দেখা দেন। অতঃপর চল্লিশ দিন পর তিনি স্বর্গারোহন করেন এবং ঈশ্বরের দক্ষিণ হস্তের পাশে অধিষ্ঠান গ্রহণ করেন।

প্রেরিত পল ঘোষণা দেন যে, ' খ্রিস্ট আমাদের পাপের জন্য মারা গেছেন ধর্মগ্রন্থে বর্ণিত ভবিষদ্বাণি অনুসারে; তাকে সমাধিস্থ করা হয়েছে এবং তিনি তৃতীয় দিনে পুনরুত্থান লাভ করেছেন ধর্মগ্রন্থে বর্ণিত ভবিষ্যদ্বাণী অনুসারে।' (১ করিন্থীয়, ১৫ঃ ৩-৪)। অধ্যায়টি বলে যে, যিশুর মৃত্যু এবং তার পুনরুত্থান এই দুইটি বিষয়ে বিশ্বাস স্থাপন খ্রিস্টানদের মৌলিক ধর্মবিশ্বাসের সাথে জড়িত, "যদি যিশুর পুনরুত্থান না হয়ে থাকে, তবে আমাদের ধর্মপ্রচার বৃথা, তোমাদের ধর্মবিশ্বাস নিরর্থক।'

খ্রিস্টানগণ ইস্টার সানডে (পুণ্য রবিবার) দিনটিকে যিশুর পুনরুত্থান দিবস হিসেবে পালন করেন। যিশুকে ক্রুশবিদ্ধ করা হয়েছিল পুণ্য শুক্রবারে। আর তার দুই দিন পর পুণ্য রবিবারে তিনি পুনরায় জীবিত হয়ে শিষ্যদের মাঝে ফিরে এসেছিলেন বলে খ্রিস্টানগণ বিশ্বাস করেন। ইস্টারের এই তারিখটি ইহুদিদের বিখ্যাত হিজরতের ঘটনার সময়কার পাসওভার উদ্‌যাপনের তারিখের সাথে মোটামুটি মিলে যায়, যা পূর্ণিমা রাতে উদ্‌যাপন করা হয়।

বিষয়শ্রেণী:যিশু
বিষয়শ্রেণী:খ্রিস্টধর্ম
বিষয়শ্রেণী:৩০-এর দশক
বিষয়শ্রেণী:আদিম পুরাকথা
খড়ুয়া রাজাপুর

**খড়ুয়া রাজাপুর** হল  বনগাঁ মহকুমার একটি গ্রাম। এটি বনগাঁ থানার অন্তর্গত এবং গ্রামে একটি ডাকঘর রয়েছে। গ্রামটির পিন কোড হল ৭৪৩২৪৫।

## অবস্থান
গ্রামটি পশ্চিমবঙ্গের রাজধানী কলকাতা থেকে  দূরে অবস্থিত। বনগাঁ থেকে এটি ১৫ কিমি ও জেলাসদর বারাসাত থেকে ৫১ কিমি দূরে অবস্থিত।গ্রামটি থেকে সবচেয়ে কাছের রেল স্টেশন চাঁদপাড়া রেলওয়ে স্টেশন  ৫ কিমি দূরে অবস্থিত।

## ভূগোল উপাত্ত
খড়ুয়া রাজাপুর ২২.৭৩ ডিগ্রি উত্তর ও ৮৮.৭৯ ডিগ্রি পূর্বে অবস্থিত।গ্রামটি সমুদ্র সমতল থেকে  উচ্চতায় অবস্থিত।গ্রামটির ভূমিভাগ পলিমাটি দ্বারা গঠিত।এই গ্রামের পশ্চিম ও দক্ষিণ পাশ দিয়ে চৈতা নদী প্রবাহিত হয়ে।
### নদী ও  বিল
এই গ্রামের প্রবাহীত নদী হল চৈতা।গ্রামে কিছু বিল বা জলাভূমি রয়েছে গ্রামের পূর্ব পাশে।বিল গুলিতে বছরে  প্রায় ৬ মাস জল থাকে।বাকি ছয় মাস এই বিলে চাষ আবাদ চলে।তবে বিল গুলি চৈতা নদীর সঙ্গে যুক্ত করয়েছে।প্রতি বছর এই নদী ও বিল গুলি জলে পরিপূর্ণ হয় ও চাষের জমি গুলি প্লাবিত হয়।অনেক সময় ভংঙ্কর বন্যা ঘটায় ।এমনি একটি বন্যা ঘটেছিল ২০০০ সালে  যা সকলের কাছে ২০০০ সালের বন্যা হিসাবে পরিচিত ।

## জনসংখ্যা
২০১১ সালের জনগননা অনুযায়ী খড়ুয়া রাজাপুরের জন সংখ্যা হল ১৫৯১ জন।এর মধ্যে ৮১৩ জন হল পুরুষ ও ৭৭৮ জন মহিলা।গ্রামটিতে ১৫১ টি শিশু রয়েছে।মোট জন সংখ্যার মধ্যে ০-৬ বছরের শিশু রয়েছে প্রায় ১০ শতাংশ।এই গ্রামে সাক্ষর মানুষের সংখ্যা ৮৯.৯৩ শতাংশ।এর মধ্যে ৯৪ শতাংশ পুরুষ ও ৮৬ শতাংশ মহিলা সাক্ষর।

* পুরুষ: ৮১৩ জন।
* নারী: ৭৭৮ জন
* শিশু: ১৫১জন।

## শিক্ষাব্যবস্থা

খড়ুয়া রাজাপুরে একটি উচ্চমাধ্যমিক ও দুটি প্রাথমিক বিদ্যালয় রয়েছে।উচ্চমাধ্যমিক বিদ্যালয়টি ১৯৬২ সালে প্রতিষ্ঠিত হয় গ্রামের মানুষের সহযোগিতায়।প্রথমে বিদ্যালয়টি জুনিয়ার হাই স্কুল ছিল পরে তা হাই স্কুল বা মাধ্যমিক বিদ্যালয় ও আরও পরে ২০১০ সালে উচ্চ মাধ্যমিক বিদ্যালয়ে পরিনিত হয়।এই বিদ্যালয়ে বর্তমানে কলা ও বিজ্ঞান উভয় বিভাগেই পাঠ দান করা হয়।গ্রামের প্রধান প্রাথমি বিদ্যালয় *খড়ুয়া রাজাপুর জি.আর.এফ.পি প্রাথমিক বিদ্যালয়*
প্রতিষ্ঠিত হয় ১৯৫৪ সালে ।
* খড়ুয়া রাজাপুর উচ্চমাধ্যমিক বিদ্যালয় 
*  খড়ুয়া রাজাপুর জি.আর.এফ.পি প্রাথমিক বিদ্যালয়
* এসএসকে প্রাথমিক বিদ্যালয়।

## কৃষি
গ্রামটি পশ্চিমবঙ্গের অন্যান গ্রামের মত কৃষি প্রধান গ্রাম।এই গ্রামের বেশির ভাগ মানুষ জন কৃষি কাজে যুক্ত।গ্রামটিতে প্রতি বছর প্রচুর পরিমাণে ধান ও পাট উৎপাদিত হয়।চৈতা নদীর উর্বর পলিমাটি এই গ্রামের জমি গুলিকে উর্বর করেছে।এছাড়া গ্রামে কিছু পরিমাণ ডাল জাতীয় শস্য উৎপাদিত হয়।

বর্তমান সময়ে গ্রামটিতে বিকল্প কৃষি কাজ হিসাবে পলটি চাষ ও মাছ চাষ গুরুত্ব পেয়েছে।
## বাজার

গ্রামটিতে একটি ছোট বাজার রয়েছে যা রাজাপুর বাজার নামে পরিচিত।এখানে প্রতি সপ্তহে সোমবার ও শুক্রবার হাট বসে।গ্রামের ও পাশের গ্রামের মানুষ এই হাটে আসেন।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের গ্রাম
বিষয়শ্রেণী:উত্তর চব্বিশ পরগনা জেলার গ্রাম
২০২০ আইসিসি নারী টি২০ বিশ্বকাপ

**২০২০ আইসিসি মহিলা টি২০ বিশ্বকাপ** (আইসিসির ২৩ নভেম্বর ২০১৮ এর মিডিয়া প্রকাশনা অনুযায়ী **২০২০ আইসিসি মহিলা বিশ্ব টুয়েন্টি২০** এর নাম পরিবর্তনের পর হয়ে যাচ্ছে **২০২০ আইসিসি মহিলা টি২০ বিশ্বকাপ** এবং তৎপরবর্তী এ আসরটির নাম হবে **মহিলা টি২০ বিশ্বকাপ**)  হল আইসিসি কর্তৃক আয়োজিত আইসিসি মহিলা টি২০ বিশ্বকাপ ক্রিকেট প্রতিযোগিতার সপ্তম আসর। যেটি অস্ট্রেলিয়ায় ২১ মার্চ থেকে শুরু হয়ে ৮ মার্চ ২০২০ তারিখ পর্যন্ত অনুষ্ঠিত হবে বলে প্রাথমিকভাবে যোষনা করা হয়েছে। এটি প্রতিযোগিতার একটি স্বতন্ত্র অংশ হিসেবে পুরুষদের টুর্নামেন্টের আট মাস আগে খেকেই টুর্নামেন্টটি অনুষ্ঠিত হয়। অস্ট্রেলিয়া হচ্ছে বিগত আসরের চ্যাম্পিয়ন, এবং প্রতিযোগিতার উদ্বোধনী ম্যাচটি খেলে তারা প্রতিপক্ষ ভারতের সাথে।

মহিলাদের টি২০ বিশ্বকাপের ইতিহাসে প্রথমবারের মতো আন্তর্জাতিক ক্রিকেট কাউন্সিল (আইসিসি) ঘোষণা করে যে, প্রতিযোগিতাটি চলাকালীন নো-বল পর্যবেক্ষণের জন্য ফ্রন্ট-ফুট মনিটরিং পদ্ধতি ব্যবহার করা হবে। তৃতীয় আম্পায়ার ফ্রন্ট-ফুট পদ্ধতিতে নো-বল মনিটর করে মাঠে অবস্থানরত আম্পায়ারের সাথে যোগাযোগ করবে।

## দল ও বাছাইপর্ব
প্রতিযোগিতাটি অনুষ্ঠিত হবে ১০টি দলের মধ্যে। ২০১৮ আইসিসি মহিলা বিশ্ব টুয়েন্টি২০ প্রতিযোগিতার সর্বশেষ অবস্থান অনুযায়ী শীর্ষ ৮টি দল স্বয়ংক্রিয়ভাবে উক্ত প্রতিযোগিতার যোগ্যতা অর্জন করে। বাকী দুটি অবস্থানের জন্য দলগুলো নির্বাচন করা হয় ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার মাধ্যমে, যেখানে বাংলাদেশ ও থাইল্যান্ড বিজয়ী হিসাবে অবস্থান দুটি দখল করে। ইতিহাসে প্রথমবারের মতো থাইল্যান্ড মহিলা টি২০ বিশ্বকাপে খেলার যোগ্যতা অর্জন করেছে।

## দলীয় সদস্য

## মাঠ

## আম্পায়ার
১২ ফেব্রুয়ারি ২০২০ তারিখে, আইসিসি ১২জন আম্পায়ার সহ প্রতিযোগিতার সকল কর্মকর্তাদের নিয়োগ করেন, স্টিভ বার্নার্ড, ক্রিস ব্রড ও জি. এস. লক্ষ্মীকে ম্যাচ রেফারি হিসাবে ঘোষণা করা হয়।

* লরেন আখেনবাখ
* গ্রিগোরি ব্রেদওয়েট
* ক্রিস ব্রাউন
* কিম কটন
* শন জর্জ
* নিতিন মেনন

* ক্লেয়ার পোলোসাক
* আহসান রাজা
* সু রেডফার্ন
* ল্যাংটন রুসেরে
* অ্যালেক্স ওয়ার্ফ
* জ্যাকলিন উইলিয়ামস

## গ্রুপ পর্ব
২৯ জানুয়ারী ২০১৯ আইসিসি কর্তৃক খেলার সময়সূচী সিডনিতে অবমুক্ত করা হয়।

### গ্রুপ এ

----

----

----

----

----

----

----

----

----

### গ্রুপ বি

----

----

----

----

----

----

----

----

----

## নক আউট পর্ব
### বন্ধনী

### সেমি ফাইনাল

----

### ফাইনাল

## টিকেট
প্রতিযোগিতাটির টিকেট বিক্রি শুরু হয়েছে ২১ ফেব্রুয়ারি ২০১৯ থেকে। ফাইনাল সহ সকল খেলার টিকেট মূল্য রাখা হয়েছে বয়স্কদের জন্য $২০ (বিশ মার্কিন ডলার)। আইসিসি এক বিবৃতিতে জানায় যে প্রতিযোগিতায় উপলব্ধ টিকেটের অর্ধেকই $২০ মূল্যমানের উপলব্ধ, শিশুদের জন্য টিকেটের মূল্য রাখা হয়েছে $৫।

## সম্প্রচারস্বত্ত্ব
স্টার স্পোর্টস প্রতিযোগিতার সবগুলো খেলা বৈশ্বিক সম্প্রচার স্বত্ত্ব লাভ করেছে।

## তথ্যসূত্র

বিষয়শ্রেণী:আইসিসি নারী বিশ্ব টুয়েন্টি২০
বিষয়শ্রেণী:অস্ট্রেলিয়ায় নারী ক্রিকেট
টি২০
বিষয়শ্রেণী:২০২০-এ অস্ট্রেলীয় ক্রিকেট
বিষয়শ্রেণী:২০২০-এ নারী ক্রিকেট
বিষয়শ্রেণী:ফেব্রুয়ারি ২০২০ ক্রীড়া প্রতিযোগিতা
বিষয়শ্রেণী:মার্চ ২০২০ ক্রীড়া প্রতিযোগিতা
বিষয়শ্রেণী:২০২০ অস্ট্রেলিয়ার মহিলা ক্রীড়া
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
শুঁটকি ভর্তা

**শুঁটকি ভর্তা** একধরনের ভর্তা জাতীয় খাবার যার প্রধান উপাদান শুঁটকি মাছ। বাংলাদেশ এবং ভারতের পশ্চিম বঙ্গের বাঙালিদের মধ্যে শুঁটকি ভর্তা খুবই জনপ্রিয়। প্রাথমিকভাবে সমুদ্র উপকূলবর্তী মানুষের মধ্যে শুটকি মাছ খাওয়া প্রচলিত হলেও এটা এখন সমগ্র অঞ্চলেই ব্যপ্তি পেয়েছে।

## উপকরণ
শুঁটকি মাছ, তেল, পেঁয়াজ, শুকনো অথবা কাঁচা মরিচ, লবণ।  যদিও ব্যক্তি পছন্দ ভেদে এর সংগে অন্যান্য উপকরণ যেমন ধনিয়া পাতা, বিট লবণ ইত্যাদি ব্যবহার করা হয়।

## প্রক্রিয়া
অঞ্চল বা বাড়ি ভেদে শুটকি ভর্তার স্বাদ আলাদা হয়। এটা উপকরণ সমূহের তারতম্য কিংবা বাবুর্চির দক্ষতা ও নিপুনতার উপর নির্ভর করে। সব ধরনের শুটকি দিয়ে ভর্তা করা যায় তবে তুলনামূলক ভাবে নরম এবং ছোট মাছের শুটকি দিয়ে সহজে ভর্তা তৈরী করা যায়। প্রথমে মাছগুলো পানিতে ধুয়ে তেলে ভেজে নেওয়া হয়। অতঃপর পাটায় বেটে শুকনো মাছের গুড়ো বা পেস্ট তৈরী করা হয়। এর সংগে পরিমান মত লবণ, পেঁয়াজ, ভাজা শুকনো মরিচ অথবা কাঁচা মরিচ সরিষার তেল দিয়ে মাখানো হয়।

শুটকি ভর্তা গরম ভাতের সংগে খাওয়া হয়।

## ঐতিহ্যে
বাংলাদেশে শুঁটকি ভর্তা খাওয়ার সুদীর্ঘকালের ইতিহাস রয়েছে। বাংলা নববর্ষের প্রথম দিনে পহেলা বৈশাখকে উৎযাপন করতে ঘটা করে পান্তা ভাত ও ইলিশ মাছ ভাজা খাওয়া হয় এবং এর সাথে অনুষঙ্গ হিসেবে থাকে শুঁটকি মাছ ভর্তা।

## তথ্যসূত্র

## বহিঃসংযোগ

বিষয়শ্রেণী:শুঁটকি মাছ
বিষয়শ্রেণী:ভর্তা
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
রডনি রেডমন্ড

**রডনি আর্নেস্ট রেডমন্ড** (; জন্ম: ২৯ ডিসেম্বর, ১৯৪৪) হোয়াঙ্গারেই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও স্লো লেফট আর্ম অর্থোডক্স বোলিংয়ে পারদর্শী ছিলেন **রডনি রেডমন্ড**।

## খেলোয়াড়ী জীবন
১৯৭২-৭৩ মৌসুমে পাকিস্তানের বিপক্ষে তার টেস্ট অভিষেক ঘটে। তিনি তার খেলোয়াড়ী জীবনের একমাত্র টেস্টের উভয় ইনিংসে শতক ও অর্ধ-শতক করেছিলেন। ১৯৭৩ সালে নিউজিল্যান্ড দলের উদ্বোধনী ব্যাটসম্যানরূপে উভয় ইনিংসে যথাক্রমে ১০৭ ও ৫৬ করেছিলেন। এরফলে তার ব্যাটিং গড় দাঁড়ায় ৮১.৫০। তার ঐ শতকে মজিদ খানের বলে উপর্যুপরী পাঁচটি বাউন্ডারির মার ছিল ও প্রায় প্রতি বলে রান তুলেছিলেন। এছাড়াও তিনি দুইটি একদিনের আন্তর্জাতিকে অংশ নিয়েছেন তিনি।

১৯৭৩ সালে ইংল্যান্ড সফরে দলের অন্যতম সদস্য মনোনীত হন। কিন্তু খুব কম ক্রীড়া দক্ষতা প্রদর্শনে সক্ষমতা দেখান। কন্টাক্ট লেন্সের সমস্যায় ভুগতে থাকেন। এরফলে টেস্টে তাকে নেয়ার হয়নি। সমগ্র খেলোয়াড়ী জীবনে একটিমাত্র টেস্টে অংশ নিয়েছেন। ফলশ্রুতিতে তিনি এক টেস্টের বিস্ময়কারীরূপে পরিচিতি পেয়েছেন।

ব্যক্তিগত জীবনে বিবাহিত তিনি। তার সন্তান আরন রেডমন্ড নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

## তথ্যসূত্র

## আরও দেখুন
* জেমস প্যাটিনসন
* এক টেস্টের বিস্ময়কারী
* নিউজিল্যান্ড জাতীয় ক্রিকেট দল
* টেস্ট ক্রিকেট অভিষেকে শতরান করার তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অকল্যান্ডের ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:হোয়াঙ্গারেই থেকে আগত ক্রিকেটার
বিষয়শ্রেণী:নর্থ আইল্যান্ডের ক্রিকেটার
বড় চোখা

**বড় চোখা** (বৈজ্ঞানিক নাম: *Ilisha megaloptera*) (ইংরেজি: Big-eye ilisha) হচ্ছে **Pristigasteridae** পরিবারের *Ilisha* গণের একটি স্বাদুপানির মাছ।

## বর্ণনা
দেহ অত্যন্ত চাপা। পৃষ্ঠদেশ প্রায় সোজা, মুখ থেকে পায়ু পর্যন্ত সুস্পষ্টভাবে উত্তল। ম্যাক্রিলা চোখের মাঝ বরাবর ঠিক নিচ পর্যন্ত প্রসারিত। একটি উজ্জল ডোরা দেহের পার্শ্ব বরাবর বিদ্যমান যা আঁইশ তুলে ফেলার পরও বুঝা যায়। পৃষ্ঠীয় এবং পুচ্ছপাখনা কমলা রঙের ও কালচে বহিঃ কিনারা যুক্ত। প্রিম্যাক্সিলা এবং ম্যাক্সিলার সম্মুখ অংশে ক্ষুদ্র ক্ষুদ্র বিন্দুর ন্যায় দাগ থাকে। এছাড়া পাখনা এবং কিছু কিছু আঁইশের কিনারা বরাবর ও বিন্দুর ন্যায় দাগ দেখা যায়। 

## বিস্তৃতি
ভারত মহাসাগর (বোম্বে থেকে বঙ্গোপসাগর), জাভা সাগরে এই মাছ প্রচুর পাওয়া যায়।
## স্বভাব ও আবাসস্থল
এরা সাধারণত মাছ, এসেশনস ও অ্যাম্ফিপড়স খাদ্য হিসেবে গ্রহণ করে। এরা উপকুলীয় প্রজাতি, মেঘনা নদী ও এর শাখা প্রশাখায় প্রচুর পরিমাণে পাওয়া যায়। পদ্মা নদীতে ধরা পড়ে। জোয়ার-ভাটা অঞ্চলে এই মাছ ক্রমান্বয়ে উপরের দিকে সাঁতরায়। বর্ষাকালে চাঁদপুরের নিকট নদীতে অধিক পরিমাণে ধরা পড়ে।

## অর্থনেতিক গুরুত্ব
বড় চোখা মাছের অর্থনৈতিক গুরুত্ব কম। প্রধানত ‘ফাস জালের’ মাধ্যমে (gillnet) ধরা হয়। এই মাছ ধরার পর দ্রুত পচে যায় এবং বাজারে এটির তেমন দাম পাওয়া যায় না।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছে অবতরণ পরিসংখ্যান তেমন পাওয়া যায় না।

## বাস্তুতান্ত্রিক ভূমিকা
এই মাছটি ব্যাপকভাবে বিস্তৃত। এদের সমুদ্র, মোহনা এবং নদীতে পাওয়া যায়। এরা ময়লা আবর্জনা খেয়ে পানি দূষণ নিয়ন্ত্রণ করে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:থাইল্যান্ডের মাছ
বিষয়শ্রেণী:স্বাদু পানির মাছ
বিষয়শ্রেণী:ভারত মহাসাগরের মাছ
বিষয়শ্রেণী:বঙ্গোপসাগরের মাছ
বিষয়শ্রেণী:১৮৩৯-এ বর্ণিত মাছ
ক্যাটরিনা কিনান

**ক্যাটরিনা মেরি কিনান** (; জন্ম: ২৪ ফেব্রুয়ারি, ১৯৭১) ক্রাইস্টচার্চের ক্যান্টারবারিতে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারি ম্যাজিশিয়ান্সের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও ডানহাতে নিচের সারিতে ব্যাটিং করতেন **ক্যাটরিনা কিনান**।

## খেলোয়াড়ী জীবন
৭ ফেব্রুয়ারি, ১৯৯৫ তারিখে ইংল্যান্ডের বিপক্ষে তার টেস্ট অভিষেক ঘটে। সমগ্র খেলোয়াড়ী জীবনে পাঁচটিমাত্র টেস্টে অংশ নিতে পেরেছেন। ইংল্যান্ডের বিপক্ষে নিজস্ব সেরা বোলিং পরিসংখ্যান গড়েন ৬/৭৩। সে তুলনায় ওডিআই খেলেছেন বেশি। ৫৪টি ওডিআইয়ে ৩৪৮ রান তুলেন। ১৬.৮২ গড়ে ৭০ উইকেট দখল করেন তিনি। ১২ ফেব্রুয়ারি, ১৯৯৬ তারিখে ভারতের বিপক্ষে ওডিআই অভিষেক হয় তার।

## ক্রিকেট বিশ্বকাপ
১৯৯৭ সালে ভারতে অনুষ্ঠিত ক্রিকেট বিশ্বকাপের খেলায় সর্বাধিক ১৩ উইকেট দখল করেন তিনি। চূড়ান্ত খেলায় নিউজিল্যান্ড দল টসে জয়ী হয়ে অস্ট্রেলিয়ার বিপক্ষে ব্যাট করতে নামে। ক্যাটরিনা যখন মাত্র পাঁচ রানে আউট হন, তখন দলের সংগ্রহ ছিল মাত্র ৪৯/৩। ডেবি হকলি’র দায়িত্বশীল ৭৯ রানের কল্যাণে দল ৪৯.৩ ওভারে মাত্র ১৬৪ রান তুলতে সক্ষম হয়। পরবর্তীতে বোলিংয়ে নেমে তিনি নির্ধারিত ১০ ওভার বোলিং করে ২/২৩ লাভ করলেও অস্ট্রেলিয়ার জয়ে বাঁধার প্রাচীর গড়ে তুলতে পারেনি।

২০০০ সালের মহিলা ক্রিকেট বিশ্বকাপে দলের অন্যতম সদস্য ছিলেন। এমিলি ড্রুমের অধিনায়কত্বে নিউজিল্যান্ড দল প্রথমবারের মতো শিরোপা জয় করে। এ প্রতিযোগিতায় তিনি ১২ উইকেট পান। সেরা বোলিং করেন ৩/১৬।

২৩ ডিসেম্বর, ২০০০ তারিখে লিঙ্কনের বার্ট সাটক্লিফ ওভালে নিউজিল্যান্ড নাটকীয়ভাবে ৪ রানে জয় পেয়ে প্রথমবারের মতো শিরোপা পায়। প্রতিপক্ষীয় খেলোয়াড় বেলিন্ডা ক্লার্কের ৯১ রান স্বত্ত্বেও নিউজিল্যান্ডের বিজয় রথকে আটকানো যায়নি। তিনি ১০ ওভারে মাত্র ১৯ রান দিয়ে ২ উইকেট তুলে নেন। তাকে যোগ্য সঙ্গ দেন ক্লার নিকোলসন ও র‌্যাচেল পুলার। প্রত্যেকেই দুই উইকেট পেলেও কিনানের বোলিংয়ে রান-রেটে ব্যাপক প্রভাববিস্তার করেছিল।

ক্রিকেট খেলা থেকে অবসর নেয়ার পর ২০১০ সালের এশিয়ান গেমসে জাপানের কোচ নিযুক্ত হন তিনি।

## তথ্যসূত্র

## আরও দেখুন
* ডেবি হকলি
* ১৯৯৭ মহিলা ক্রিকেট বিশ্বকাপ
* নিউজিল্যান্ড জাতীয় মহিলা ক্রিকেট দল

## বহিঃসংযোগ
* 

বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের নারী টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:ক্যান্টারবারি ম্যাজিসিয়ান্সের ক্রিকেটার
বিষয়শ্রেণী:নিউজিল্যান্ডীয় ক্রিকেট কোচ
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
রায়হান আখতার বানু

**রায়হান আখতার বানু** (ডাক নাম: রনি; জন্ম: ১১ জানুয়ারি, ১৯৫২ - ৩ এপ্রিল, ২০২৪) একজন বাংলাদেশী নারী রাজনীতিবিদ ও বাংলাদেশ জাতীয়তাবাদী দল হতে নির্বাচিত প্রাক্তন সংসদ সদস্য। তিনি বাংলাদেশ জাতীয়তাবাদী দল বিএনপির সক্রিয় রাজনৈতিক নেতা ছিলেন।

## কর্মজীবন
২০০১ সালের সাধারণ নির্বাচনে বিএনপি জয়ী হলে রনি ৮ম জাতীয় সংসদের সংরক্ষিত মহিলা আসনের সংসদ সদস্য মনোনীত হন। এর পূর্বে তিনি ১৯৬৯ সালে তার রাজনৈতিক ক্যারিয়ার শুরু করেন তৎকালীন পূর্ব পাকিস্তান ছাত্র লীগ বর্তমানের বাংলাদেশ ছাত্রলীগের নওগাঁ জেলার একজন ছাত্র নেতা হিসাবে। একজন সংগঠক হিসাবে ১৯৭১ সালে তিনি সক্রিয়ভাবে বাংলাদেশের স্বাধীনতা যুদ্ধ অংশ নেন। স্বাধীনতার পর রাজনৈতিক পট পরিবর্তন হলে তিনি বাংলাদেশ জাতীয়তাবাদী দলে যোগ দেন। রনি ১৯৯৭ সালে বিএনপির অঙ্গসংগঠন জাতীয়তাবাদী মহিলা দলের নওগাঁর জেলার সভাপতি নির্বাচিত হন এবং ২০০১ সালের জুনে বিএনপির নওগাঁ জেলা শাখার সহসভাপতি মনোনীত হয়ে আজ অদ্যাবধি দায়িত্ব পালন করছেন।

## জন্ম, বাল্যজীবন এবং শিক্ষা
মাতা রওশন আরা এবং পিতা আব্দুর রহমান মন্ডলের ৭ম সন্তান রায়হান আখতার বানু নওগাঁ জেলা সদরের নওগাঁ শহরে চকদেব পাড়া এলাকায় ১৯৫২ সালের ১১ জানুয়ারী তারিখে জন্মগ্রহণ করেন।

## মৃত্যু
রায়হান আখতার বানু ৩ এপ্রিল ২০২৪ তারিখে ৭২ বছর বয়সে নানাবিধ শারীরিক জটিলতায় (multiple organ dysfunction syndrome) ঢাকায় মৃত্যুবরণ করেন। 

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নওগাঁ জেলার ব্যক্তি
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিশি বেলে ভাত

**বিশি বেলে ভাত&nbsp; **(কন্নড়: ಬಿಸಿ ಬೇಳೆ ಭಾತ್)হচ্ছে চাল ভিত্তিক খাবার যার উৎপত্তি হয়েছে ভারতের কর্ণাটক রাজ্যে। কন্নড় ভাষার বিশি বেলে ভাতের অর্থ গরম ডাল ভাত।

## প্রস্তুতি
[বাম|থাম্ব|200x200পিক্সেল|[রাইতা এবং পাঁপড় দিয়ে পরিবেশিত বিশি বেলে ভাত।]]
প্রথাগতভাবে এই খাবার তৈরীতে মশলা, তুর ডাল (এক ধরনের মসুর ডাল) এবং সবজি ব্যবহার করা হয়। মৌরি, তেজপাতা এবং তেঁতুল পাতার ব্যবহার একে অনন্য স্বাদ দেয়। এই খাবার তৈরীতে কোথাও ৩০ রকমের উপাদান ব্যবহার করা হয়। এটা গরম গরম পরিবেশন করা হয় এবং চাটনি, সালাদ, পাঁপড়, বুন্দি ও আলুর চিপসের সাথে খাওয়া হয়।

## ব্যাকরণ
বিশি বেলে ভাত কন্নড় ভাষায় একটি শব্দগুচ্ছ যার অর্থ গরম মসুর ডালের ভাত। কন্নড় ভাষায় বিশি মানে গরম, বেলে মানে মসুর ডাল।

## তথ্যসূত্র

বিষয়শ্রেণী:কর্ণাটকের রন্ধনশৈলী
বিষয়শ্রেণী:ভাত
বিষয়শ্রেণী:ভারতীয় চালের পদ
লাউরানজানি নদী

**লাউরানজানি নদী** বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২৩  কিলোমিটার, গড় প্রস্থ ৭৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লাউরানজানি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৫।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:শান্তিগঞ্জ উপজেলা
বিষয়শ্রেণী:সুনামগঞ্জ সদর উপজেলা
বিষয়শ্রেণী:দিরাই উপজেলা
দেশি চৌকা

**দেশি চৌকা** (বৈজ্ঞানিক নাম: *Pellona ditchela*) (ইংরেজি: Indian pellona) হচ্ছে **Pristigasteridae** পরিবারের *Pellona* গণের একটি স্বাদুপানির মাছ।

## বর্ণনা
দেহ মধ্যম গভীর এবং চাপা। উদরীয় অংশ পৃষ্ঠদেশ অপেক্ষা অধিকতর উত্তল।

## বিস্তৃতি
বাংলাদেশ, ভারত, শ্রীলঙ্কা, আফ্রিকার পূর্ব উপকূলে, লোহিত সাগর, ইন্দো-অস্ট্রেলিয়ার দ্বীপপুঞ্জ, চীন, ফিলিপাইন এবং জাপান অঞ্চলে এমাছ পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:ফিলিপাইনের মাছ
বিষয়শ্রেণী:চীনের মাছ
বিষয়শ্রেণী:স্বাদু পানির মাছ
বিষয়শ্রেণী:শ্রীলঙ্কার মাছ
বিষয়শ্রেণী:আফ্রিকার মাছ
বিষয়শ্রেণী:অস্ট্রেলিয়ার মাছ
বিষয়শ্রেণী:জাপানের মাছ
বিষয়শ্রেণী:বাণিজ্যিক মাছ
বিষয়শ্রেণী:ভারত মহাসাগরের মাছ
বিষয়শ্রেণী:প্রশান্ত মহাসাগরের মাছ
লুভা নদী

**লুভা নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ১৮৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লুভা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৬।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ভারতের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:সিলেট জেলার নদী
বিষয়শ্রেণী:কানাইঘাট উপজেলা
জাহাঙ্গীর আলম

**জাহাঙ্গীর আলম** (জন্ম: ৫ মার্চ, ১৯৭৩) নারায়ণগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন। ১৯৯৭ থেকে ১৯৯৯ সময়কালে বাংলাদেশ দলের পক্ষে ৩টি একদিনের আন্তর্জাতিকে অংশ নিয়েছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। পাশাপাশি দলের প্রয়োজনে উইকেট-রক্ষণেও নিজেকে জড়িত রাখতেন। ঘরোয়া ক্রিকেটে সফলতা পেলেও আন্তর্জাতিক অঙ্গনে তেমন সুবিধা করতে পারেননি।

## খেলোয়াড়ী জীবন
১৯৮৯ সালে অনূর্ধ্ব-১৯ দলের সদস্যরূপে ইংল্যান্ড সফরে স্বীয় ক্রীড়াপ্রতিভা তুলে ধরেন। শতক তুলে সফর শুরু করেন ও ধারাবাহিকতা অব্যাহত রাখেন। ওয়েকোম্বের বিপক্ষে তার ১৩২ রান সফরে দলের সর্বোচ্চ ছিল। এসময় তিনি জাভেদ ওমরের সাথে উদ্বোধনী জুটিতে ২১০ রান তুলেন। এছাড়াও হোমস্টেডের বিপক্ষে ৩৫ ও ওয়াকহামের বিপক্ষে ৪০ করেন। সামগ্রিকভাবে ৫ খেলায় ৪৩.৮০ গড়ে ২১৯ রান সংগ্রহ করেন তিনি। এর বৈপরীত্য ধরা পড়ে ডিসেম্বর, ১৯৮৯ সালের অনূর্ধ্ব-১৯ এশিয়া কাপে। এতে তিনি তেমন সুবিধা করতে পারেননি। চার খেলায় অংশ নিয়ে চট্টগ্রামে শ্রীলঙ্কার বিপক্ষে সর্বোচ্চ ৩৮ তোলেন।

## আইসিসি ট্রফি
১৯৯৪ সালে কেনিয়ায় অনুষ্ঠিত আইসিসি ট্রফিতে তিনি তার স্বর্ণালী সময় অতিবাহিত করেন। সংযুক্ত আরব আমিরাতের বিপক্ষে অপরাজিত ১১৭* রান করেন যা দলের উল্লেখযোগ্য দিক ছিল। এরপর নেদারল্যান্ডস ও কেনিয়ার বিপক্ষে যথাক্রমে ৪৮ ও ৫৭ করেন। তবে সবগুলো খেলাতেই তার দল পরাজিত হয়েছিল। ১৯৯৭ সালের আইসিসি ট্রফি জয়ী বাংলাদেশ দলের অন্যতম সদস্য ছিলেন। গ্রুপ-পর্বে তিনি কেবলমাত্র স্বাগতিক মালয়েশিয়ার বিপক্ষে একটি খেলায় অংশ নিতে পেরেছিলেন। দুটি প্রতিযোগিতায় অংশ নিয়ে ৮ আট খেলায় ২৯১ রান তুলেন।

## তথ্যসূত্র

## আরও দেখুন
* এনামুল হক
* বাংলাদেশ জাতীয় ক্রিকেট দল
* বাংলাদেশী ওডিআই ক্রিকেটারদের তালিকা

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী উইকেট-রক্ষক
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:ঢাকা বিভাগ থেকে আগত ক্রিকেটার
আনহুয়েই

থাম্ব|আনহুয়েই শহর
**আনহুয়েই** (উচ্চারণ ; ) গণপ্রজাতন্ত্রী চীনের পূর্ব অংশে অবস্থিত একটি স্থলবেষ্টিত প্রদেশ। প্রদেশটির ইয়াংসি নদী ও হুয়াই নদীর অববাহিকায় অবস্থিত। প্রদেশটির পূর্বে চিয়াংসু, দক্ষিণ-পূর্বে চচিয়াং, দক্ষিণে চিয়াংশি, দক্ষিণ-পশ্চিমে হুপেই, উত্তর-পশ্চিমে হনান, এবং উত্তরে কিছু অংশ জুড়ে শানতুং প্রদেশগুলি অবস্থিত। প্রদেশটির রাজধানীর নাম হফেই।

"আনহুয়েইই" নামটি দুইটি শহরের নাম থেকে এসেছে: আনছিং এবং হুয়েইচৌ (বর্তমান হুয়াংশান শহর). আনহুয়েই-এর সংক্ষিপ্ত রূপটি হল "ওয়ান" (""), যা ঐতিহাসিক ওয়ান রাজ্য, ওয়ান পর্বত ও ওয়ান নদীর নামে নামকরণ করা হয়েছে।

## টীকা

## তথ্যসূত্র


বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
বিষয়শ্রেণী:পূর্ব চীন
বিষয়শ্রেণী:১৭শ শতাব্দীতে চীনে প্রতিষ্ঠিত
সাইদুলি নদী

**সাইদুলি নদী**, **সাইঢুলী নদী** বা **বারনি নদী** বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাইদুলি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৭।

## চিত্রশালা


Saiduli River (5).jpg
Saituli River signboard.jpg


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নেত্রকোণা জেলার নদী
বিষয়শ্রেণী:কিশোরগঞ্জ জেলার নদী
বিষয়শ্রেণী:নেত্রকোণা সদর উপজেলা
বিষয়শ্রেণী:আটপাড়া উপজেলা
বিষয়শ্রেণী:কেন্দুয়া উপজেলা
বিষয়শ্রেণী:মদন উপজেলা
বিষয়শ্রেণী:তাড়াইল উপজেলা
বিষয়শ্রেণী:ইটনা উপজেলা
নম্রতা শিরোদকর

**নম্রতা শিরোদকর** (; জন্ম ২২ জানুয়ারি ১৯৬৯) একজন অভিনেত্রী , প্রযোজক ও প্রাক্তন মডেল যিনি বলিউডে নিজের কাজের জন্য বিখ্যাত। ১৯৯৩ তে উনি 'ফেমিনা মিস ইন্ডিয়া' খেতাব জয় করেন। ওনার উল্ল্যেখযোগ্য কাজগুলি হল *কাচ্চে ধাগে* (১৯৯৯), *এড়ুপুন্না থাড়াকান* (১৯৯৯), *[[বাস্তভ - দি রিয়েলিটি]]* (১৯৯৯), *পুকার* (২০০০), যার জন্য উনি 'আইফা বেস্ট সাপোর্টিং এ্যাক্ট্রেস' পুরস্কারের জন্য মনোনীত হয়েছিলেন, *আস্তিতভা* (২০০০), *[[দিল ভিল পিয়ার ভিয়ার]]* (২০০২), *এলওসি কার্গিল* (২০০৩) এবং ত্রিভাষিক *ব্রাইড এন্ড প্রেজুডিস* (২০০৪), যা  যুক্তরাজ্যে ভালো আয় করেছিলো। নম্রতা তেলুগু চলচ্চিত্র অভিনেতা মহেশ বাবুকে ২০০৫ সালের ১০ ফেব্রুয়ারি বিয়ে করেন, তাদের এক মেয়ে আর এক ছেলে।
## পূর্ব জীবন
নম্রতার বড় বোন হচ্ছে অভিনেত্রী শিল্পা শিরোদকর। নম্রতা মারাঠি অভিনেত্রী মীনাক্ষী শিরোদকর (১৯১৬-১৯৯৭) এর নাতিনী।
### মডেলিং কর্ম
নম্রতা মডেল হিসেবে কাজ করতেন এবং ১৯৯৩ সালে 'মিস ইন্ডিয়া' খেতাবপ্রাপ্ত হন। তিনি 'মিস ইউনিভার্স' প্রতিযোগিতায় ভারতের প্রতিনিধিত্ব করেছিলেন এবং পঞ্চম অবস্থানে এসেছিলেন। একই বছর তিনি 'মিস এশিয়া প্যাসিফিক' প্রতিযোগিতাতেও অংশ নেন এবং প্রথম রানার আপ হন।

### অভিনয় কর্মজীবন
অক্ষয় কুমার এবং সুনীল শেট্টির সঙ্গে তিনি *পুরাব কি ল্যায়লা পাশ্চিম কি ছ্যায়লা* নামের একটি চলচ্চিত্রে অভিনয় করেন কিন্তু এটাকে মুক্তি দেওয়া হয়নি, এরপর তিনি *[[জাব পিয়ার কিসিসে হোতা হে]]* (১৯৯৮ সালে মুক্তিপ্রাপ্ত) তে সালমানের খানের বিপরীতে কাজ করেন তবে তাকে এই চলচ্চিত্র ছোটো ভূমিকায় নেওয়া হয়েছিলে সালমানের মৃত স্ত্রী হিসেবে। এরপর তিনি সঞ্জয় দত্তের সঙ্গে *[[বাস্তভ - দি রিয়েলিটি]]* চলচ্চিত্রে কাজ করার সুযোগ পান; তিনি এই চলচ্চিত্রে অভিনয়ের জন্য পরিচিতি পেয়ে যান।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের নারী মডেল‎
বিষয়শ্রেণী:১৯৭২-এ জন্ম
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:মিঠিবাই কলেজের প্রাক্তন শিক্ষার্থী
বিষয়শ্রেণী:মিস ইউনিভার্স ১৯৯৩-এর প্রতিযোগী
কে এম আবু বাকের

**কে এম আবু বাকের** (জন্ম: ১ জানুয়ারি, ১৯৫৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
কে এম আবু বাকেরের জন্ম নারায়ণগঞ্জ জেলার রূপগঞ্জ উপজেলার মাছুমাবাদ গ্রামে। তার বাবার নাম কে এম আবদুল্লাহ এবং মায়ের নাম সুলতানা আবদুল্লাহ। তার স্ত্রীর নাম নাজমা আক্তার। তাদের তিন ছেলে।

## কর্মজীবন
১৯৭১ সালে কে এম আবু বাকের শিক্ষার্থী ছিলেন। মুক্তিযুদ্ধ শুরু হলে যুদ্ধে যোগ দেন। তিনি প্রথম বাংলাদেশ ওয়ার ফোর্সে অন্তর্ভুক্ত হন। প্রশিক্ষণ শেষে ‘জেড’ ফোর্সের অষ্টম ইস্ট বেঙ্গল রেজিমেন্টের অধীনে যুদ্ধ করেন। ধামাই চা-বাগান, সোনারুপা, ফুলতলা উল্লেখযোগ্য যুদ্ধ। স্বাধীনতার পর বাংলাদেশ সেনাবাহিনীতে চাকরি করেন। ১৯৯৬ সালে ব্রিগেডিয়ার জেনারেল হিসেবে অবসর নেন তিনি।

## মুক্তিযুদ্ধে ভূমিকা
১৯৭১ সালের ডিসেম্বর মাসের শুরুতে মৌলভীবাজার জেলার অন্তর্গত ভানুগাছ এলাকায় মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর ‘জেড’ ফোর্সের অষ্টম ইস্ট বেঙ্গল রেজিমেন্ট বৃহত্তর সিলেট মুক্ত করার জন্য সীমান্ত এলাকা থেকে শমসেরনগর-মৌলভীবাজার-সিলেট অক্ষ ধরে অগ্রসর হতে থাকে। ৩০ নভেম্বর মধ্যরাত থেকে তারা অভিযান শুরু করেন। কমলগঞ্জ হয়ে কেরামতনগর মুক্ত করার জন্য তারা এগোতে থাকেন ভানুগাছের দিকে। কিন্তু পথ হারিয়ে ফেলায় মুক্তিযোদ্ধারা সময়মতো ভানুগাছে পৌঁছাতে পারেননি। গভীর রাতে সীমান্ত অতিক্রম করে সামনে এগিয়ে যেতে থাকলেন মুক্তিযোদ্ধারা। তারা কয়েকটি দলে বিভক্ত ছিলেন। একটি দলে ছিলেন কে এম আবু বাকের। তিনিই তাদের দলনেতা ছিলেন। অন্ধকারে হাঁটতে হাঁটতে তারা পথ হারিয়ে ফেললেন। এর মধ্যে ভোর হলো। আবছা আলোয় বুঝতে পারলেন আঁকাবাঁকা পথে তারা বেশি দূর এগোতে পারেননি। এমন সময় তাদের সামনে হঠাৎ হাজির হলো পাকিস্তানি সেনাবাহিনীর টহল দল। একসঙ্গে এত মুক্তিযোদ্ধা দেখে পাকিস্তানি সেনাদের চক্ষু চড়কগাছ। মুক্তিযোদ্ধারা আক্রমণ করার আগেই ভয় পেয়ে তারা আত্মসমর্পণ করল। এ ঘটনা ভানুগাছের সন্নিকটে।

কেরামতনগরে পাকিস্তান সেনাবাহিনীর প্রতিরক্ষা অবস্থান ছিল বেশ শক্তিশালী। কে এম আবু বাকেরের নেতৃত্বাধীন দলের ওপর দায়িত্ব ছিল কেরামতনগরের আউট পোস্ট দখলের। তিনি তার দল নিয়ে দিনের বেলাতেই সেখানে আক্রমণ করেন। পাকিস্তানি সেনারাও তাদের পাল্টা আক্রমণ করে। শুরু হয় রক্তক্ষয়ী যুদ্ধ। মুক্তিযোদ্ধাদের সাহসিকতা ও বীরত্বে হকচকিত পাকিস্তানি সেনারা একপর্যায়ে পিছু হঠতে বাধ্য হয়। মুক্তিযোদ্ধারা সহজেই কেরামতনগর দখল করেন।

এই যুদ্ধে কে এম আবু বাকের কৌশলী ভূমিকা পালন করে পাকিস্তানি সেনাদের তাক লাগিয়ে দেন। পাকিস্তানিরা ভাবতেই পারেনি দিনের বেলায় এভাবে মুক্তিযোদ্ধারা আক্রমণ করবেন। যুদ্ধে পাকিস্তান সেনাবাহিনীর বেশ ক্ষয়ক্ষতি হয়। মুক্তিবাহিনীর সাতজন আহত হন। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৫৩-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সিংগাইর সরকারি কলেজ

**সিংগাইর কলেজ** মানিকগঞ্জের সিংগাইর উপজেলার সিংগাইরে অবস্থিত একটি কলেজ। প্রতিষ্ঠালগ্ন থেকে কলেজটিতে উচ্চমাধ্যমিক শাখার সাথে সাথে স্নাতক (পাস) ও স্নাতক (সম্মান) কোর্স চালু আছে।

## ইতিহাস
১ জুলাই ১৯৭০ সালে কলেজটি প্রতিষ্ঠিত হয়। এইচএসসি কোর্সে গুটিকয়েক শিক্ষার্থী নিয়ে যাত্রা শুরু করে পর্যায়ক্রমে ১৯৭৫ সালে ঢাকা বিশ্ববিদ্যালয়ের অর্ন্তভুক্ত হয়ে স্নাতক (পাস) কোর্স চালু হয় কলেজটিতে। ১৯৭৫ সাল থেকে সিংগাইর ডিগ্রি কলেজ স্নাতক পর্যায়ের শিক্ষার্থীরা বিভিন্ন পরীক্ষায় অংশগ্রহণ করে ভালো ফলাফল অর্জন করে। ১৯৯৮ সাল থেকে বাংলাদেশ কারিগরি শিক্ষাবোর্ডের অধীন ব্যবসায় ব্যবস্থাপনা (বিএম) শাখা চালু হয়। কলেজটিতে ২০১১-১২ শিক্ষাবর্ষ  থেকে বহুল প্রতিক্ষিত সমাজকর্ম ও ব্যবস্থাপনা বিষয়ে অনার্স কোর্স চালু হয়।

## বর্তমান
বর্তমানে ৩৩ জন শিক্ষক রয়েছে কলেজটিতে। প্রতিদিন ৯:০০ টা  থেকে ২:০০ ঘটিকা পর্যন্ত ছাত্র-ছাত্রীদের পাঠদান কার্যক্রম চলে। ডিগ্রী (পাস) ও অনার্স ক্লাস কার্যক্রম ৩:০০ ঘটিকা পর্যন্ত চলে। বর্তমানে কলেজটিতে বিভিন্ন  কোর্সে প্রায় ৩,০০০ (তিন হাজার) শিক্ষার্থী অধ্যয়ন করছে।

## ভবিষ্যৎ পরিকল্পনা
ভবিষ্যৎতে অত্র কলেজে হিসাববিজ্ঞান, রাষ্ট্রবিজ্ঞানসহ প্রয়োজনীয় বিষয়গুলিতে অনার্স ও মাস্টার্স  কোর্স চালু করার পরিকল্পনা রয়েছে।

## যোগাযোগ
সিংগাইর বাস স্ট্যান্ড থেকে রিক্সা যোগে মাত্র ১০ টাকা ভাড়ায় অত্যন্ত মনোরম পরিবেশে সিংগাইর ডিগ্রী কলেজটি অবস্থিত।

## তথ্যসূত্র

বিষয়শ্রেণী:মানিকগঞ্জ জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
সোনালী দাগি ওলুয়া

**সোনালী দাগি ওলুয়া** (বৈজ্ঞানিক নাম: *Coilia dussumieri*) (ইংরেজি: Goldspotted grenadier anchovy) হচ্ছে **Engraulidae** পরিবারের *Coilia* গণের একটি স্বাদুপানির মাছ।

## বর্ণনা
দেহ চাপা, খুব লম্বা এবং ক্রমান্বয়ে সরু ও লম্বা হয়ে লেজ পর্যন্ত প্রসারিত। মুখ প্রায় অনুভূমিক বা কিছুটা তির্যক এবং চিরটি বড়।

## বিস্তৃতি
বাংলাদেশ, ভারত, শ্রীলঙ্কা, মায়ানমার এবং পূর্বদিক থেকে দক্ষিণ- পূর্ব এশিয়া।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:ফিলিপাইনের মাছ
বিষয়শ্রেণী:মিয়ানমারের মাছ
বিষয়শ্রেণী:শ্রীলঙ্কার মাছ
বিষয়শ্রেণী:থাইল্যান্ডের মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:স্বাদু পানির মাছ
আবুল হাসেম

**আবুল হাসেম** (জন্ম: অজানা - মৃত্যু: ২০১১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবুল হাসেমের জন্ম নোয়াখালী জেলার কবিরহাট উপজেলার চাপরাশির হাট ইউনিয়নের চর ফকিরা গ্রামে। তার বাবার নাম আলী আজম। তার স্ত্রীর নাম আরবের নেছা। তার পাঁচ মেয়ে, দুই ছেলে। 

## কর্মজীবন
পাকিস্তান সেনাবাহিনীর অষ্টম ইস্ট বেঙ্গল রেজিমেন্টে চাকরি করতেন আবুল হাসেম। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে যুদ্ধ করেন ৪ নম্বর সেক্টরে।

## মুক্তিযুদ্ধে ভূমিকা
১৯৭১ সালের ডিসেম্বর মাসের প্রথম সপ্তাহে সিলেট জেলার কানাইঘাট উপজেলার জৈন্তাপুর-জকিগঞ্জ সড়কটি ছিলো ভারত-বাংলাদেশ সীমান্তের কাছে। কানাইঘাটে ছিল পাকিস্তান সেনাবাহিনীর শক্তিশালী অবস্থান। মুক্তিযুদ্ধের চূড়ান্ত পর্যায়ে মুক্তিযোদ্ধারা জকিগঞ্জ ও আটগ্রাম দখল করার পর দ্রুত এগোতে থাকেন সিলেটের দিকে। তারা বাধাপ্রাপ্ত হন কানাইঘাটে। পাকিস্তান সেনাবাহিনীর শক্তিশালী এই প্রতিরক্ষা অবস্থান দখলের দায়িত্ব ছিল নিয়মিত মুক্তিবাহিনীর ‘জেড’ ফোর্সের ওপর। শেষ পর্যন্ত সে দায়িত্ব বর্তায় মুক্তিবাহিনীর ৪ নম্বর সেক্টরের মুক্তিযোদ্ধাদের ওপর। ১ ডিসেম্বর ৪ নম্বর সেক্টরের মুক্তিযোদ্ধাদের কয়েকটি দল একযোগে কানাইঘাটে অভিযান শুরু করে। একটি দল দরবস্ত-কানাইঘাট সড়কে আর অন্য দল চরঘাট-কানাইঘাট সড়কে কাট অব পার্টি হিসেবে অবস্থান নেয়। এর ফলে দুই দিক পাকিস্তান সেনাবাহিনীর জন্য সাহায্য আসার পথ বন্ধ হয়ে যায়। দুটি দল আক্রমণ করে। মুক্তিবাহিনীর ওই দলে ছিলেন আবুল হাসেম। সহযোদ্ধাদের সঙ্গে নিয়ে আবুল হাসেম ঝাঁপিয়ে পড়লেন পাকিস্তানি সেনাদের ওপর। প্রবল আক্রমণে দিশেহারা পাকিস্তানি সেনারা। মুক্তিযোদ্ধাদের অস্ত্রের গুলিতে পাইকারিহারে হতাহত হতে থাকল তারা। ঘণ্টা দেড়েক পর পাকিস্তানি সেনারা রণে ভঙ্গ দিয়ে পালানোর পথ খুঁজতে থাকল। কিন্তু মুক্তিযোদ্ধারা তাদের সে সুযোগ দিলেন না।
২ ডিসেম্বর রাতে মুক্তিযোদ্ধারা যে যার অবস্থানে অবস্থান নেন। পাকিস্তান সেনাবাহিনী মুক্তিযোদ্ধাদের উপস্থিতি টের পেয়ে ব্যাপক আর্টিলারির গোলাবর্ষণ শুরু করে। এসব উপেক্ষা করে মুক্তিযোদ্ধারা সামনে এগিয়ে যান। সকাল হওয়ার আগেই তারা পাকিস্তানি সেনাদের তিন দিক দিয়ে ঘেরাও করে ফেলেন। দেড় ঘণ্টা পর পাকিস্তানি সেনারা রণে ভঙ্গ দিয়ে পালানোর চেষ্টা করতে থাকে। তখন আনুমানিক সকাল সাতটা, কিন্তু মুক্তিযোদ্ধারা পাকিস্তানি সেনাদের সে সুযোগ দেননি। তারা উপর্যুপরি আক্রমণ চালাতে থাকেন। ১৫ মিনিট পর তারা সরাসরি ঘাঁটির ওপর আক্রমণ শুরু করেন। মুক্তিযোদ্ধাদের প্রবল আক্রমণে অধিকাংশ পাকিস্তানি সেনা নিহত হয়। বাকিদের কিছু পালিয়ে যায় সুরমা নদীর তীরে। নদীতে ঝাঁপ দেওয়ার আগেই মুক্তিযোদ্ধাদের অস্ত্রের গুলিতে ঝাঁঝরা হয়ে যায় তাদের শরীর। সকাল সাড়ে আটটার মধ্যেই মুক্ত হয়ে যায় কানাইঘাট। এই যুদ্ধে পাকিস্তান সেনাবাহিনীর অসংখ্য সেনা মুক্তিযোদ্ধাদের হাতে নিহত হয়। মুক্তিবাহিনীর ১১ জন শহীদ ও ২০ জন আহত হন। এই যুদ্ধে আবুল হাসেম অসীম সাহস ও বীরত্ব প্রদর্শন করেন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০১১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সাতক্ষীরা সিটি কলেজ

**সাতক্ষীরা সিটি কলেজ** সাতক্ষীরা সিটি কলেজটি যশোর-সাতক্ষীরা রোডের পাশে সাতক্ষীরা শহরের প্রাণ কেন্দ্রে অবস্থিত। এটি দক্ষিণবঙ্গ তথা সমগ্র বাংলাদেশে নারী শিক্ষা প্রসারে অগ্রণী এবং গৌরবোজ্জ্বল ভূমিকা পালন করে আসছে।

## প্রতিষ্ঠানের ইতিহাস

ঐতিহ্যবাহী সাতক্ষীরা সিটি কলেজটি একটি এমপিওভুক্ত বেসরকারি কলেজ। কলেজটি সাতক্ষীরা সদর উপজেলার সাতক্ষীরা শহরের প্রাণকেন্দ্রে যশোর-সাতক্ষীরা মহাসড়কের পাশে একটি মনোরম পরিবেশে অবস্থিত। কলেজটি ১৯৮০ সালে প্রায় ১০ বিঘা জমির উপরে স্থাপিত। কলেজটিতে ১৬ টি বিষয়ে অনার্স কোর্স, ৭ টি বিষয়ে মাস্টার্স, ডিগ্রী (পাস কোর্স), এইচ.এস.সি, বি.এম শাখা ও কৃষি ডিপ্লোমা বিষয়ে প্রায় ৬ হাজার ছাত্র ছাত্রী অধ্যয়নরত। দক্ষিণবঙ্গের ঐতিহ্যবাহী এ বিদ্যাপীঠটি জাতীয় বিশ্ববিদ্যালয়ের কলেজ র‌্যাংকিং এ খুলনা বিভাগের সেরা কলেজ সমূহের তালিকায় স্থান প্রাপ্ত। কলেজটিতে ৪ তলা বিশিষ্ট দুটি ও ৩ তলা বিশিষ্ট দুটি একাডেমিক ভবন আছে যেখানে ক্লাস রুম সহ পাঠদানের সকল উপকরণ বিদ্যমান। কলেজ ক্যাম্পাসটি সীমানা প্রাচীর দ্বারা বেষ্টিত।

অনার্স কোর্স সমূহ-
বাংলা,
সমাজবিজ্ঞান,
সমাজকর্ম,
রাষ্ট্রবিজ্ঞান,
অর্থনীতি,
ইতিহাস,
দর্শন,
ইসলাম শিক্ষা,
ইসলামের ইতিহাস ও সংস্কৃতি,
গার্হস্থ্য অর্থনীতি,
হিসাববিজ্ঞান,
ব্যবস্থাপনা,
মার্কেটিং,
ফিন্যান্স এন্ড ব্যাংকিং,
ভূগোল ও পরিবেশ,
মনোবিজ্ঞান।

মাস্টার্স কোর্স সমূহ-
সমাজবিজ্ঞান,
রাষ্ট্রবিজ্ঞান,
ইতিহাস,
দর্শন,
হিসাববিজ্ঞান,
ব্যবস্থাপনা,
ভূগোল ও পরিবেশ।

ডিগ্রী পাস কোর্স সমূহ-
বি.এ,
বি.এস.এস,
বি.বি.এস,
বি.এস.সি।

উচ্চ মাধ্যমিক কোর্স সমূহ-
মানবিক,
বিজ্ঞান,
ব্যবসায় শিক্ষা।

বিএমটি কোর্স সমূহ-
হিউম্যান রিসোর্স (সাচিবিক বিদ্যা),
কম্পিউটার টেকনোলজি।

ডিপ্লোমা কোর্স সমূহ-
কৃষি ডিপ্লোমা (৪ বছর মেয়াদী)।

## প্রতিষ্ঠার পটভূমি
১৯৮০ সালে সাতক্ষীরার একমাত্র কলেজ সাতক্ষীরা কলেজ সরকারীকরণ হওয়ার পরে সাতক্ষীরাবাসী নতুন একটি কলেজের স্বপ্ন দেখতে থাকে এবং পশ্চিম সীমান্তে দাঁতভাঙ্গায় একটি কলেজটি গড়ে ওঠে। যা পরবর্তীতে এলাকাবাসীর অসহযোগিতায় তা বন্ধ হয়ে যায় অতঃপর কলেজের শিক্ষক মন্ডলীর অক্লান্ত প্রচেষ্টায় এবং স্থানীয় গণ্যমান্য ও রাজনৈতিক ব্যক্তিবর্গের প্রচেষ্টায় সাতক্ষীরা সিটি কলেজটি গড়ে ওঠে। কলেজটি প্রতিষ্ঠালগ্নে তৎকালীন সাতক্ষীরা মহকুমা প্রশাসক এর সহযোগিতায় ও প্রতিষ্ঠাতা অধ্যক্ষ জনাব মোহাম্মদ আলীর অক্লান্ত প্রচেষ্টায় এবং বিশিষ্ট সমাজসেবক, সাংবাদিক, প্রেসক্লাব সভাপতি জনাব আব্দুল মোতালেব ও জাতীয় সংসদ সদস্য সৈয়দ কামাল বখত ছাকী, প্রাক্তন মন্ত্রী ডাঃ আফতাবুজ্জামান সাহেবের অক্লান্ত প্রচেষ্টায় এবং তৎকালীন আওয়ামী লীগ নেতা কর্মীর আন্তরিক তৎপরতায় সাতক্ষীরা সিটি কলেজটি গড়ে ওঠে। বর্তমানে অত্র কলেজের সভাপতি জনাব মীর মোস্তাক আহমেদ (রবি) (জাতীয় সংসদ সদস্য) সুষ্ঠুভাবে কলেজটি পরিচালনা করছেন।

## শিক্ষা ব্যবস্থা
কলেজে উচ্চ মাধ্যমিক, ডিগ্রী, অনার্স, এম.এ, বি.এম, কৃষি ডিপ্লোমা ও কম্পিউটার প্রশিক্ষণ কোর্স চালু আছে। কলেজটিতে ১৬ টি বিষয়ে অনার্স ও ০৭ টি বিষয়ে মাষ্টার্স কোর্স চালু রয়েছে।

## প্রাতিষ্ঠানিক কাঠামো
কলেজটিতে ১১৫ জন শিক্ষক-শিক্ষিকা ও ৫০ জন কর্মচারী রয়েছে। কলেজটিতে ৫ হাজারেরও বেশি ছাত্র ছাত্রী অধ্যায়ন করছে।
## তথ্যসূত্র

## বহিঃসংযোগ
* সাতক্ষীরা সিটি কলেজ (বাংলাদেশ জাতীয় তথ্য বাতায়ন)

বিষয়শ্রেণী:সাতক্ষীরা জেলার মহাবিদ্যালয়
বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সারি গোয়াইন নদী

**সারি গোয়াইন নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৮৫ কিলোমিটার, গড় প্রস্থ ১১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সারি গোয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৯।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ভারতের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:সিলেট জেলার নদী
বিষয়শ্রেণী:গোয়াইনঘাট উপজেলা
বিষয়শ্রেণী:জৈন্তাপুর উপজেলা
বিষয়শ্রেণী:সিলেট সদর উপজেলা
বিষয়শ্রেণী:কোম্পানীগঞ্জ উপজেলা
শবর দাশগুপ্ত

**শবর দাশগুপ্ত** বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। তার *ঋণ* উপন্যাসে প্রথম এই পুলিশ গোয়েন্দার আবির্ভাব হয়। অরিন্দম শীলের পরিচালনায় শবরকে নিয়ে এপর্যন্ত চারটি চলচ্চিত্র হয়েছে: *[[এবার শবর]]* (২০১৫), *[[ঈগলের চোখ (চলচ্চিত্র)|ঈগলের চোখ]]* (২০১৬), *[[আসছে আবার শবর]]*
(২০১৮), *[[তীরন্দাজ শবর]]* (২০২২)। চারটি চলচ্চিত্রই দর্শক-সমালোচকদের কাছে সমাদৃত হয়েছে।

## চরিত্র বৈশিষ্ট্য
শবর কলকাতা পুলিশের গোয়েন্দা কর্মকর্তা, লালবাজারে অফিস হওয়ায় তাকে 'লালবাজারের গোয়েন্দা'ও বলা হয়। মাঝারি উচ্চতার হলেও সে প্রবল শক্তিশালী এবং ভয়ডরহীন। পুলিশের প্রয়োজনীয় প্রশিক্ষণ, যেমন অস্ত্রচালনা বা নিরস্ত্র যুদ্ধের দক্ষতা তার আছে। সরকারি গোয়েন্দা হওয়ায় বিভিন্ন সূত্র ও মাধ্যমে সহজে সে অনুসন্ধান করতে ও তথ্য-উপাত্ত (সুরতহাল প্রতিবেদন, অপরাধীদের খোঁজখবর) পেতে পারে। সে মূলত পুলিশী তদন্ত ও জেরার মাধ্যমে অপরাধীদেরকে আটকে দেয়। উল্লেখ্য শবর কাহিনীগুলোতে ন্যারেটিভ বা কাহিনীবর্ণনার চেয়ে সংলাপ বেশি থাকে এবং কখনোবা পুরো গল্পই সংলাপ-নির্ভর হয়। অনেক সময় তার সহকারী হিসেবে থাকে নন্দ, গল্পে জানা যায় সে জগবন্ধু ইনস্টিটিউশনের বাংলা মাধ্যমে শিক্ষিত ও ইংরেজিতে কাঁচা।

ব্যক্তিজীবনে শবর অবিবাহিত, মদ খায় না, ধূমপান করে না। লেখকের মতে বাইরে শবরের "পাথুরে চরিত্র, নির্বিকার হাবভাব এবং আবেগহীন আচরণ" দেখা গেলেও ভেতরে সে একজন সংবেদনশীল মানুষ। লেখক "ইচ্ছে করেই তাকে সব ধরনের মানুষী দুর্বলতা থেকে মুক্ত" রেখেছেন।

## প্রকাশনা
শীর্ষেন্দু মুখোপাধ্যায় আনন্দবাজারের শারদীয় সংখ্যায় লেখার অনুরোধ শবর চরিত্রটি সৃষ্টি করেন। প্রথম শবর উপন্যাস *ঋণ* গ্রন্থাকারে বের করে আনন্দ পাবলিশার্স ১৯৯৫ সালে। পরের কয়েকটি শবর কাহিনীও তারা প্রকাশ করে, কিছু বেরোয় বিভিন্ন সাহিত্য সাময়িকীতে। আনন্দ পাবলিশার্স পরবর্তীতে শীর্ষেন্দুর অন্য দুয়েকটি রহস্যকাহিনী এবং শবরের কাহিনীগুলো একত্রে *রহস্য সমগ্র* শিরোনামে গ্রন্থিত করে। এতে অন্তর্ভুক্ত শবর কাহিনীগুলো হলো:

:১. *ঋণ* (১৯৯৫)
:২. *আলোয় ছায়ায়* (১৯৯৭)
:৩. *সিঁড়ি ভেঙে ভেঙে* (১৯৯৭)
:৪. *প্রজাপতির মৃত্যু ও পুনর্জন্ম* (১৯৯৮)
:৫. *পদক্ষেপ*
:৬. *রূপ*
:৭. *মারীচ*
:৮. *ঈগলের চোখ*
:৯. * আমাকে বিয়ে করবেন? *
:১০.* তীরন্দাজ *

## চলচ্চিত্রায়ণ
২০১৫ সালে অরিন্দম শীল প্রথম শবর কাহিনী 'ঋণ' অবলম্বনে তৈরি করেন রহস্য-থ্রিলার চলচ্চিত্র *[[এবার শবর]]*। এতে শবর রূপে অভিনয় করেন শাশ্বত চট্টোপাধ্যায় এবং প্রধান নারী চরিত্রে ছিলেন স্বস্তিকা মুখোপাধ্যায়। চলচ্চিত্রটি দর্শকপ্রিয়তার পাশাপাশি সমালোচকদের কাছেও প্রশংসা লাভ করে।

পরের বছর অরিন্দম শীলেরই পরিচালনায় 'ঈগলের চোখ' উপন্যাস থেকে নির্মিত হয় এর সিক্যুয়েল *[[ঈগলের চোখ (চলচ্চিত্র)|ঈগলের চোখ]]*। শবর হিসেবে শাশ্বত চট্টোপাধ্যায়ের সাথে এবার প্রধান নারী চরিত্রে ছিলেন বাংলাদেশী অভিনেত্রী জয়া আহসান। ব্যবসাসফল এই চলচ্চিত্রটিও গড়পড়তা ভালো রেটিং পায়।

২০১৮ সালে অরিন্দম শীলেরই পরিচালনায়  আরেকটি সিক্যুয়েল "আসছে আবার শবর" মুক্তি পায় ৷শীর্ষেন্দু মুখোপাধ্যায়ের 'প্রজাপতির মৃত্যু ও পুনর্জন্ম' নামের গল্প থেকে চলচ্চিত্রটি নির্মিত হয়েছে। 

শীর্ষেন্দু মুখোপাধ্যায়ের ‘তীরন্দাজ’ উপন্যাস অবলম্বনে ও ক্যামেলিয়া প্রোডাকশনসের প্রযোজনায় অরিন্দম শীলের পরিচালনায় নতুন সিক্যুয়েল মুক্তি পেতে চলেছে "অন্য শবর"। 

### কাস্ট এবং চরিত্র

## তথ্যসূত্র

### আরো পড়ুন
* 

## বহিঃসংযোগ

বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:কলকাতার সংস্কৃতি
বিষয়শ্রেণী:ভারতীয় অপরাধ উপন্যাস
সিঙ্গুয়া নদী

**সিঙ্গুয়া নদী** বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৫৩ কিলোমিটার, গড় প্রস্থ ৯৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিঙ্গুয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮১।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:কিশোরগঞ্জ জেলার নদী
বিষয়শ্রেণী:পাকুন্দিয়া উপজেলা
বিষয়শ্রেণী:কিশোরগঞ্জ সদর উপজেলা
বিষয়শ্রেণী:কটিয়াদী উপজেলা
বিষয়শ্রেণী:নিকলী উপজেলা
রেজি ডাফ

**রেজিনাল্ড আলেকজান্ডার রেজি ডাফ** (; জন্ম: ১৭ আগস্ট, ১৮৭৮ - মৃত্যু: ১৩ ডিসেম্বর, ১৯১১) নিউ সাউথ ওয়েলসের সিডনিতে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন **রেজি ডাফ**।

## খেলোয়াড়ী জীবন
১৯০২-০৩ মৌসুমে অস্ট্রেলীয় প্রথম-শ্রেণীর ক্রিকেট মৌসুমে সর্বাধিক রান সংগ্রাহকের মর্যাদা পান। ১৯০২ থেকে ১৯০৫ সময়কালে অস্ট্রেলিয়া ক্রিকেট দলের সদস্যরূপে ২২ টেস্টে প্রতিনিধিত্ব করেন। ১৯০১-০২ মৌসুমে সফরকারী ইংল্যান্ডের বিপক্ষে ওয়ারউইক আর্মস্ট্রংয়ের সাথে তারও একযোগে টেস্ট অভিষেক ঘটে। মেলবোর্নে অনুষ্ঠিত ঐ টেস্টের দ্বিতীয় ইনিংসে ১০ নম্বরে ব্যাটিং করতে নামেন। পিচ খারাপ থাকা স্বত্ত্বেও ১০৪ তুলতে সক্ষমতা দেখান। এরফলে অভিষেকেই ১০ নম্বরে ব্যাটিংয়ে নেমে শতরান করার প্রথম ঘটনা ছিল। এটি নিচেরসারিতে ব্যাটিংয়ে নেমে শতরানকারী চার খেলোয়াড়ের একটি। পরবর্তী টেস্টে স্থান পরিবর্তন করে দ্বিতীয় ইনিংসে ব্যাটিং উদ্বোধনে নেমেছিলেন তিনি।

পরবর্তীকালে ২০১২ সালে টেস্ট ক্রিকেটের ইতিহাসে দ্বিতীয় খেলোয়াড় হিসেবে ১০ নম্বরে ব্যাটিংয়ে নেমে বাংলাদেশের আবুল হাসান তার অভিষেক টেস্টেই সেঞ্চুরি করার কৃতিত্ব দেখান। ২১ নভেম্বর, ২০১২ তারিখে ওয়েস্ট ইন্ডিজের বিপক্ষে তিনি ১১৩ রান তুলেছিলেন।

## দেহাবসান
অত্যধিক মদ্যপানে রেজি ডাফের জীবন ভয়ঙ্কর পথের দিকে চলে যায়। ফলশ্রুতিতে মাত্র ৩৩ বছর বয়সে ১৩ ডিসেম্বর, ১৯১১ তারিখে নিউ সাউথ ওয়েলসের সেন্ট লিওনার্ডস এলাকায় তার দেহাবসান ঘটে। নিজ রাজ্য নিউ সাউথ ওয়েলসে তার সাবেক সঙ্গীরা শবানুষ্ঠানে শ্রদ্ধার্ঘ্য নিবেদন করেছিলেন।

## তথ্যসূত্র

## আরও দেখুন
* ফ্রাঙ্ক লেভার
* প্যাটসি হেনড্রেন
* কুইন্সল্যান্ড ক্রিকেট দল
* অস্ট্রেলিয়া জাতীয় ক্রিকেট দল
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ

* 
*

বিষয়শ্রেণী:১৮৭৮-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
নতুন সুয়েজ খাল

**নতুন সুয়েজ খাল** হল সুয়েজ খাল এর একটি শাখা।যা নতুন করে খনন করে নির্মাণ করা হয়েছে সুয়েজ খালের সমান্তরালে । ৩৭ কিলোমিটারের মতো খনন করা হয়েছে, যেটিকে বলা হচ্ছে ‘দ্বিতীয় লেন’। এ ছাড়া খালটিকে আরও গভীর এবং ৩৫ কিলোমিটারের মতো প্রশস্ত করা হয়েছে।এই নতুন রাস্তার ফলে জাহাজগুলোর অপেক্ষার সময় ১৮ ঘণ্টা থেকে ১১ ঘণ্টায় নেমে আসবে। বর্তমানে দৈনিক ৪৯টি জাহাজ চলে এ খাল দিয়ে। সরকার আশা করছে ২০২৩ সালের মধ্যে এই খাল দিয়ে চলবে দৈনিক ৯৭টি জাহাজ। এ ছাড়া ২০২৩ সাল নাগাদ সুয়েজ খাল থেকে বর্তমান আয় ৫ শ ৩০ কোটি মার্কিন ডলার থেকে বেড়ে ১৩ শ ২০ কোটি ডলার হবে বলে আশা করছে সরকার। তবে বিশ্লেষকদের মতে জাহাজ থেকে আয় খালের সক্ষমতার ওপর নয় বরং বিশ্বের ব্যবসায়ের সংখ্যার ওপর নির্ভর করবে।

## তথ্যসূত্র

বিষয়শ্রেণী:মিশর
বিষয়শ্রেণী:সুয়েজ খাল
মানাদিল উরুদি ভেন্ডুম

***মানাদিল উরুদি ভেন্ডুম*** () ১৯৮৭ সালে মুক্তি পাওয়া একটি তামিল চলচ্চিত্র যেটি কে. বলচন্দ পরিচালনা করেন, চলচ্চিত্রটি উদারবাদী মানুষ নন্দিনী (সুহাসিনী) এর গল্প বলে।

## কাহিনীসূত্র

নন্দিনী (সুহাসিনী) একজন সেবিকা (নার্স), সে তার ছয় ভাই-বোনের সংসারের একমাত্র উপার্জিতা। সে তার জীবনে অনেক সমস্যার সম্মুখীন হয়, তার স্বামী তাকে তালাক দেয়, তার এক ভাই মারা যায়, এক বোন পালিয়ে প্রেম করে বিয়ে করে, তার জীবনে একটি পুরুষ আসে তবে তার সঙ্গে তার সম্পর্ক বেশি দিন টেকেনা। সিনেমার শেষ দিকে নন্দিনী তার সাবেক স্বামীকে তার একটি কিডনি দান করে দেয়।

## সঙ্গীত

সঙ্গীত পরিচালনা করেন ইলাইয়ারাজা এবং গীতিকার ছিলেন বালি।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় নারীবাদী চলচ্চিত্র
বিষয়শ্রেণী:১৯৮০-এর দশকের নারীবাদী চলচ্চিত্র
সাইদ বন্দর

**সাইদ বন্দর** ( ** ) হল মিশরের একটি বন্দর নগরী।এটি সুয়েজ খালের উত্তর প্রন্তে অবস্থিত।এটি ভূমধ্যসাগরের একটি ব্যস্ত বন্দর এবং এই শহরটি মিশরের একটি গুরুত্ব পূর্ণ শহর। 

## আরও দেখুন

## তথ্যসূত্র

বিষয়শ্রেণী:মিশরের শহর
বিষয়শ্রেণী:মিশরের গভর্ণরেট রাজধানী
বিষয়শ্রেণী:মিশরের প্রত্নতাত্ত্বিক স্থান
বিষয়শ্রেণী:মিশরে জনবহুল উপকূলীয় স্থান
বিষয়শ্রেণী:সুয়েজ খাল
বিষয়শ্রেণী:নীল ব-দ্বীপ
বিষয়শ্রেণী:১৮৫৯-এ আফ্রিকায় প্রতিষ্ঠিত
শকুন্তলা রেলওয়ে

** শকুন্তলা রেলওয়ে** বা শকুন্তলা রেলপথ কিলিক-নিক্সন অ্যান্ড কোম্পানি ১৯০৩ সালে   তৈরি করে। ১৯১০ সালে প্রথমে গ্রেট ইন্ডিয়ান পেনিনসুলা রেলওয়ে কোম্পানি(জিআইপিআরসি), পরে ১৯১৩ সালে জিআইপিআরসি-এর শাখা সেন্ট্রাল প্রভিন্স রেলওয়ে কোম্পানি (সিপিআরসি)-র হাতে তা হস্তান্তরিত হয়। স্বাধীনতার পর ১৯৫১ সালে সমস্ত বেসরকারি রেল কোম্পানিই ভারতীয় রেলের আওতায় চলে আসে। ব্যতিক্রম শুধুমাত্র শকুন্তলা রেল। কোনও এক অজ্ঞাত কারণে আজও এই রেল রয়েছে বেসরকারি মালিকানাতেই। ফলে ভারতের মধ্যে হয়েও ভারতীয় রেলের অন্তর্ভুক্ত নয় এই রেল। আজও এটি সিপিআরসি-র অধীনে। যা আবার ব্রিটিশ কোম্পানি কিলিক-নিক্সনের হাতে।
শকুন্তলা রেল গিয়ে মিশেছে মুম্বই-নাগপুর-কলকাতা ব্রড গেজ লাইনের সঙ্গে। সেই সময় মুম্বই বন্দর থেকে ম্যানচেস্টারের কাপড় শিল্পের জন্য পাঠানো হতো প্রচুর পরিমাণ তুলো। অমরাবতী জেলা থেকে তুলো নিয়ে যাওয়ার কাজেই প্রধানত ব্যবহৃত হত এই রেল লাইন। ১৯২১ সালে ম্যানচেস্টারে তৈরি একটি জেডডি স্টিম ইঞ্জিন চলত এই লাইনে। ৭০ বছর পর ১৯৯৪-এর ১৫ এপ্রিল পুরনো ইঞ্জিনের বদলে একটি ডিজেল ইঞ্জিন আনা হয় শকুন্তলা রেলের জন্য। বর্তমানে মধ্য রেলের ভুষওয়াল ডিভিশনের মধ্যে রয়েছে এই শকুন্তলা রেল। কিন্তু মুর্তাজাপুর থেকে যাবতমল(১১৩ কিমি) এবং মুর্তাজাপুর থেকে আচলপুর (৭৬ কিমি) শকুন্তলা রেলের এই মোট ১৮৯ কিমি পথ আজও রয়েছে সিপিআরসি-র আওতায়।

## তথ্যসূত্র

বিষয়শ্রেণী:ভারতীয় রেল
বিষয়শ্রেণী:বিদর্ভ
বিষয়শ্রেণী:ভারতের অবলুপ্ত রেল সংস্থা
সোমনাথ হোড়

**সোমনাথ হোড়** একজন বাঙালি ভাস্কর ছিলেন। ২০০৭ সালে উনি পদ্মভূষণ সন্মানে ভূষিত হন।

## প্রারম্ভিক জীবন
১৯২১ সালে অধুনা বাংলাদেশের চট্টগ্রামে উনি জন্মগ্রহণ করেন। ছোটবেলায় বাবাকে হারানোর পর আত্মীয়র সাহায্যে উনি স্কুল পাশ করেন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:শান্তিনিকেতনের সাথে যুক্ত ব্যক্তি
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিশ্বভারতী বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:কলকাতার শিল্পী
বিষয়শ্রেণী:পশ্চিমবঙ্গের চিত্রশিল্পী
বিষয়শ্রেণী:২০শ শতাব্দীর ভারতীয় ভাস্কর
বিষয়শ্রেণী:চট্টগ্রামের_ব্যক্তি